เซ็ง! PTT-BCP ขึ้นราคาเบนซินเริ่มพรุ่งนี้
เซ็ง! PTT-BCP ขึ้นราคากลุ่มเบนซินลิตรละ 60 สต. E85 ขึ้น 40 สต.ดีเซล 50 สต.มีผลพรุ่งนี้ (13 ก.ย)
12 ก.ย. 2559

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับขึ้นราคาขายปลีกกลุ่มน้ำมันเบนซิน 60 สตางค์/ลิตร ยกเว้น E85 ปรับขึ้น 40 สตางค์/ลิตร และดีเซล ปรับขึ้น 50 สตางค์/ลิตร โดยให้มีผลตั้งแต่วันพรุ่งนี้
ส่งผลให้ราคาขายปลีกน้ำมันหน้าสถานีบริการน้ำมันของปตท. และบางจากฯในเขตกรุงเทพฯและปริมณฑล ซึ่งไม่รวมภาษีท้องที่ของแต่ละจังหวัด ในวันพรุ่งนี้ เป็นดังนี้ เบนซิน ออกเทน 95 ของปตท. อยู่ที่ 32.36 บาท/ลิตร, แก๊สโซฮอล์ 95 อยู่ที่ 25.25 บาท/ลิตร, แก๊สโซฮอล์ 91 อยู่ที่ 24.98 บาท/ลิตร, E20 อยู่ที่ 22.74 บาท/ลิตร และ E85 อยู่ที่ 18.39 บาท/ลิตร ส่วนดีเซล อยู่ที่ 23.69 บาท/ลิตร